# Naudotojo vadovas

# Asmeninis kompiuteris VAIO Pro 11/13SVP1121/SVP1321

Spausdinti

## Miego režimo naudojimas

Kai kompiuteris veikia miego režimu, galite būti ramūs, kad net nenaudojant VAIO kompiuterio jo būsena nepakis ir duomenų, kuriuos naudojate dirbdami, neprarasite.

#### Kaip aktyvinti miego režimą

1. Atverkite pagrindinius mygtukus ir pasirinkite pagrindinį mygtukąParametrai (Settings). (Kaip atverti pagrindinius mygtukus, žr. Pagrindinių mygtukų atvėrimas.)

2. PasirinkiteMaitinimas (Power) ir Miego režimas (Sleep).

   Jei VAIO kompiuteryje yra maitinimo indikatorius, kompiuteriui pradėjus veikti miego režimu jis išsijungia (tai yra numatytasis parametras).

#### Kaip grįžti į įprastą režimą

1. Paspauskite mygtuką(Maitinimas (Power)).

#### Pastaba

- Jei paspausite ir laikysite nuspaudę mygtuką(Maitinimas (Power)) ilgiau nei keturias sekundes, VAIO kompiuteris išsijungs automatiškai. Tokiu atveju bus ištrinti visi neįrašyti duomenys.

- Pagal numatytuosius parametrus pasibaigus akumuliatoriaus energijai VAIO kompiuteris automatiškai pradeda veikti užmigdymo režimu. Tačiau, atsižvelgiant į veikimo sąlygas, kompiuteriui gali nepavykti persijungti į užmigdymo režimą.

  Jei taip nutinka baigiantis akumuliatoriaus energijai, kompiuteris išsijungs, o neįrašyti duomenys bus prarasti.

  Kai kompiuteris veikia naudodamas akumuliatoriaus energiją, dažnai įrašykite duomenis.

- Prieš perkeldami VAIO kompiuterį į kitą vietą įsitikinkite, kad maitinimo indikatoriaus lemputė nedega, nes vibracija arba smūgis gali pažeisti standųjį diską. Jei kompiuteryje yra maitinimo indikatorius, įsitikinkite, kad jis nešviečia.

#### Patarimas

- Pagal numatytuosius parametrus VAIO kompiuteris pradeda automatiškai veikti miego režimu, kai jis nenaudojamas tam tikrą laiką ir yra maitinamas iš kintamosios srovės tinklo.

- Atlikus toliau nurodytus veiksmus VAIO kompiuteris pradeda veikti miego režimu.

  - Paspauskite mygtuką(Maitinimas (Power)) (numatytasis parametras).

  - Uždarykite LCD ekrano dangtį. Po kelių sekundžių kompiuteris pradės veikti miego režimu.

- VAIO kompiuteris pereis iš miego režimo į įprastą režimą atidarius arba pakėlus LCD ekraną.

  Norėdami pakeisti veiksmą, vykdomą atidarius arba suaktyvinus LCD ekraną, paleiskite VAIO Control Center ir pakeiskite Power and Battery esančius parametrus. Norėdami paleisti VAIO Control Center, žr. Programėlės (Apps), Parametrai (Settings) arba Failai (Files) paieška / paleidimas.

Eiti į puslapio viršų

### Susijusi tema

- Pastabos apie maitinimo šaltinio naudojimą
- Pastabos apie miego režimą
- Kaip pailginti akumuliatoriaus veikimo trukmę
- Intel Smart Connect Technology (miego režimas) parametrų keitimas
- Akumuliatoriaus, kuriame baigiasi energija, užmigdymo parametrų keitimas

Eiti į puslapio viršų