# Εγχειρίδιο χρήσης

# Προσωπικός Υπολογιστής VAIO Pro 11/13SVP1121/SVP1321

Εκτύπωση

## Διαβάστε πρώτα αυτό

Συγχαρητήρια για την αγορά αυτού του υπολογιστή VAIO(R).

### Πληροφορίες για τη διαμόρφωση του υπολογιστή VAIO

Για πληροφορίες σχετικά με τη διαμόρφωση του υπολογιστή VAIO, επισκεφθείτε την τοποθεσία ηλεκτρονικής υποστήριξης στο web της Sony. Για περισσότερες πληροφορίες, ανατρέξτε στην ενότητα Πληροφορίες για την ιστότοπος ηλεκτρονικής υποστήριξης.

O δικός σας υπολογιστής VAIO μπορεί να μη διαθέτει ορισμένες δυνατότητες, επιλογές και παρεχόμενα στοιχεία.

#### Δυνατότητες

Οι διαθέσιμες δυνατότητες διαφέρουν, ανάλογα με το μοντέλο ή με τις επιλογές που έχετε ορίσει. Ανάλογα με το μοντέλο σας, δεν διατίθενται όλες οι δυνατότητες που περιγράφονται στο παρόν εγχειρίδιο.

#### Εικόνες

Οι εικόνες, οι φωτογραφίες ή τα στιγμιότυπα οθόνης στο παρόν εγχειρίδιο ενδέχεται να διαφέρουν ελαφρώς, ανάλογα με το μοντέλο ή τις επιλογές που έχετε ορίσει.

#### Εφαρμογές

Ανάλογα με το μοντέλο ή τις επιλογές που έχετε ορίσει, ενδέχεται να διαφέρουν οι προεγκατεστημένες εφαρμογές. Στον δικό σας υπολογιστή VAIO μπορεί να μην υπάρχουν προεγκατεστημένες οι εφαρμογές που περιγράφονται στο παρόν εγχειρίδιο.

### Παρεχόμενα εγχειρίδια

Ο υπολογιστής VAIO συνοδεύεται από τα ακόλουθα εγχειρίδια.

#### Τεκμηρίωση στην οθόνη

- Εγχειρίδιο χρήσης - Συνοπτική έκδοση (Καλώς ήρθατε)

  Ένα προεγκατεστημένο εγχειρίδιο με περιορισμένες πληροφορίες για τον υπολογιστή VAIO, που εστιάζει στην υποστήριξη και στη σύνδεση στο Internet. Το Εγχειρίδιο χρήσης - Συνοπτική έκδοση αντικαθίσταται από το πλήρες Εγχειρίδιο χρήσης (το παρόν εγχειρίδιο), μετά την ενημέρωση.

- Εγχειρίδιο χρήσης (το παρόν εγχειρίδιο)

  Γενικές πληροφορίες και οδηγίες λειτουργίας για τον υπολογιστή VAIO, συμπεριλαμβανομένων πληροφοριών για την υποστήριξη και την αντιμετώπιση προβλημάτων

#### Έντυπη τεκμηρίωση

- Οδηγός Γρήγορης Εκκίνησης

  Συνοπτική παρουσίαση του τρόπου διαμόρφωσης και έναρξης λειτουργίας του υπολογιστή VAIO

- Εγχειρίδιο ανάκτησης, δημιουργίας αντιγράφων ασφαλείας και αντιμετώπισης προβλημάτων

  Πληροφορίες σχετικά με τον τρόπο αποκατάστασης και δημιουργίας αντιγράφων ασφαλείας του υπολογιστή VAIO καθώς και πληροφορίες για την αντιμετώπιση προβλημάτων

- Κανονισμοί Ασφάλειας και Πληροφορίες υποστήριξης

  Διαβάστε το προσεκτικά πριν ενεργοποιήσετε τις ασύρματες λειτουργίες, όπως το ασύρματο LAN και την τεχνολογία BLUETOOTH.

#### Άλλα στοιχεία αναφοράς

- Βοήθεια και υποστήριξη των Windows (Windows Help and Support)

  Μία πλήρης πηγή πρακτικών συμβουλών, προγραμμάτων εκμάθησης και επιδείξεων που θα σας βοηθήσει να μάθετε να χρησιμοποιείτε τον υπολογιστή VAIO.

  Για να ανοίξετε το στοιχείο Βοήθεια και υποστήριξη των Windows (Windows Help and Support), ανατρέξτε στην ενότητα Άνοιγμα του στοιχείου Βοήθεια και υποστήριξη των Windows (Windows Help and Support).

- Αρχεία βοήθειας εφαρμογών

  Τα αρχεία βοήθειας των εφαρμογών μπορεί να περιλαμβάνονται στις προεγκατεστημένες εφαρμογές του υπολογιστή VAIO. Ενδεχομένως, μπορείτε να αποκτήσετε πρόσβαση στα αρχεία βοήθειας από το μενού βοήθειας.

### Δήλωση

- Copyright 2013 Sony Corporation. Με την επιφύλαξη κάθε δικαιώματος.

- Απαγορεύεται η αναπαραγωγή, η μετάφραση ή η μετατροπή σε οποιαδήποτε αναγνώσιμη από μηχανήματα μορφή ολόκληρου ή μέρους του παρόντος εγχειριδίου, καθώς και του λογισμικού που περιγράφεται σε αυτό, χωρίς προηγούμενη γραπτή έγκριση.

- Η εταιρεία Sony Corporation δεν παρέχει καμία εγγύηση αναφορικά με το παρόν εγχειρίδιο, το λογισμικό ή οποιαδήποτε άλλη πληροφορία που περιέχεται σε αυτό και, διά του παρόντος, αποποιείται ρητώς κάθε έμμεση εγγύηση ή ευθύνη σχετικά με την εμπορευσιμότητα ή καταλληλότητα για κάποιο συγκεκριμένο σκοπό σε ό,τι αφορά το παρόν εγχειρίδιο, το λογισμικό ή άλλες σχετικές πληροφορίες. Η εταιρεία Sony Corporation δεν φέρει καμία ευθύνη για οποιαδήποτε συμπτωματική, παρεπόμενη ή ειδική βλάβη, είτε αυτή προκύπτει εκ συμβάσεων είτε εξ αδικοπραξίας ή άλλως πώς, εγειρόμενη από ή σε σχέση με το παρόν εγχειρίδιο, το λογισμικό ή οποιεσδήποτε άλλες πληροφορίες που περιέχονται στο παρόν ή από τη χρήση αυτού.

- Στο παρόν εγχειρίδιο, δεν εμφανίζονται τα σύμβολα (TM) ή (R).

- Η εταιρεία Sony Corporation διατηρεί το δικαίωμα τροποποίησης του παρόντος εγχειριδίου ή των πληροφοριών που περιλαμβάνονται σε αυτό οποιαδήποτε χρονική στιγμή, χωρίς ειδοποίηση.

- Το λογισμικό που περιγράφεται στο παρόν διέπεται από τους όρους ξεχωριστού συμφωνητικού άδειας χρήσης.

- Η εταιρεία Sony Corporation δεν φέρει καμία ευθύνη και δεν θα σας αποζημιώσει για οποιαδήποτε χαμένη εγγραφή που πραγματοποιήθηκε στον υπολογιστή VAIO, σε εξωτερικό μέσο εγγραφής ή συσκευές εγγραφής ή για άλλες σχετικές απώλειες, συμπεριλαμβανομένων και των εγγραφών που δεν πραγματοποιήθηκαν για λόγους όπως βλάβη του υπολογιστή ή όταν το περιεχόμενο της εγγραφής έχει χαθεί ή καταστραφεί ως αποτέλεσμα βλάβης του υπολογιστή ή επιδιόρθωσής του. Σε καμία περίπτωση, η εταιρεία Sony Corporation δεν πρόκειται να επαναφέρει, αποκαταστήσει ή δημιουργήσει ακριβή αντίγραφα του περιεχομένου που εγγράφηκε στον υπολογιστή, στο εξωτερικό μέσο εγγραφής ή στις συσκευές εγγραφής.

- Οι δυνατότητες και οι προδιαγραφές υπόκεινται σε αλλαγές χωρίς ειδοποίηση.

Μετάβαση στην κορυφή της σελίδας

### Σχετικό θέμα

- Πληροφορίες για την ιστότοπος ηλεκτρονικής υποστήριξης

Μετάβαση στην κορυφή της σελίδας