# Εγχειρίδιο χρήσης

# Προσωπικός Υπολογιστής VAIO Pro 11/13SVP1121/SVP1321

Εκτύπωση

## Σημειώσεις για τον οθόνη LCD

Για τη σωστή χρήση της οθόνης LCD, διαβάστε τις ακόλουθες προφυλάξεις.

- Η οθόνη LCD κατασκευάζεται με χρήση τεχνολογίας υψηλής ακρίβειας. Ενδέχεται, ωστόσο, να βλέπετε μικροσκοπικά μαύρα στίγματα και/ή φωτεινά στίγματα (κόκκινα, μπλε ή πράσινα) να εμφανίζονται συνεχώς στην οθόνη LCD. Αυτό αποτελεί φυσιολογικό αποτέλεσμα της διαδικασίας κατασκευής και δεν αποτελεί ένδειξη δυσλειτουργίας.

- Μην χαράσσετε την επιφάνεια της οθόνης LCD και μην ασκείτε πίεση σε αυτήν. Κάτι τέτοιο ενδέχεται να προκαλέσει βλάβη.

- Μην ασκείτε πίεση στο καπάκι της οθόνης LCD όταν είναι κλειστό, καθώς ενδέχεται να χαραχθεί ή να λερωθεί η οθόνη LCD.

- Η οθόνη LCD μπορεί να θερμανθεί κατά τη διάρκεια της λειτουργίας της. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας.

- Λόγω του μηχανικού σχεδιασμού της οθόνης LCD/οθόνης αφής του υπολογιστή VAIO, η επιφάνεια της οθόνης μπορεί να θερμανθεί αν χρησιμοποιήσετε τον υπολογιστή για μεγάλο χρονικό διάστημα. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας. (Μοντέλα που διαθέτουν οθόνη αφής)

- Η οθόνη LCD/οθόνη αφής κατασκευάζεται από ενισχυμένο γυαλί ώστε να έχει υψηλή ανθεκτικότητα. Ωστόσο, θα πρέπει να χειρίζεστε την οθόνη με προσοχή καθώς δεν είναι εντελώς άθραυστη. Στην περίπτωση που η οθόνη σπάσει σε μικρά κομμάτια, προσέξτε να μην κοπείτε. (Μοντέλα που διαθέτουν οθόνη αφής)

- Μην αφήνετε την οθόνη LCD στραμμένη προς τον ήλιο. Μπορεί να υποστεί φθορά. Όταν χρησιμοποιείτε τον υπολογιστή σας VAIO κοντά σε παράθυρο, βεβαιωθείτε ότι ο υπολογιστής δεν εκτίθεται σε άμεσο ηλιακό φως.

- Μην ασκείτε πίεση στην οθόνη LCD ή στις άκρες της όταν ανοίγετε το καπάκι της οθόνης LCD ή όταν σηκώνετε τον υπολογιστή VAIO. Η οθόνη LCD ενδέχεται να είναι ευαίσθητη στην πίεση και στην αυξανόμενη έντασή της και η άσκηση πίεσης ενδέχεται να προκαλέσει βλάβη ή δυσλειτουργία της οθόνης. Όταν ανοίγετε τον υπολογιστή, κρατάτε τη βάση με το ένα χέρι και ανασηκώνετε απαλά το καπάκι της οθόνης LCD με το άλλο. Για να μεταφέρετε τον υπολογιστή με ανοιχτό το καπάκι της οθόνης, θα πρέπει να κρατάτε τον υπολογιστή και με τα δύο χέρια.

- Αν χρησιμοποιείτε τον υπολογιστή VAIO σε συνθήκες χαμηλής θερμοκρασίας, μπορεί να εμφανιστεί μια υπολειμματική εικόνα στην οθόνη LCD. Αυτό δεν αποτελεί ένδειξη δυσλειτουργίας. Όταν ο υπολογιστής επανέλθει σε φυσιολογική θερμοκρασία, η οθόνη επανέρχεται στη φυσιολογική της κατάσταση.

- Όταν προβάλλεται η ίδια εικόνα για μεγάλο χρονικό διάστημα, ένα ίχνος της εικόνας αυτής μπορεί να απομείνει στην οθόνη LCD. Η υπολειμματική εικόνα εξαφανίζεται μετά από λίγο. Για να αποφύγετε την εμφάνιση υπολειμματικών εικόνων, μπορείτε να χρησιμοποιήσετε τη δυνατότητα προστασίας οθόνης.

Μετάβαση στην κορυφή της σελίδας