# Lietotāja rokasgrāmata

# Personālais dators VAIO Pro 11/13SVP1121/SVP1321

Drukāt

## Skārienpaliktņa lietošana

Slidinot pirkstu pa skārienpaliktni, jūs varat pārvietot kursoru pa datora ekrānu.

Kad kursors atrodas uz vajadzīgā vienuma vai objekta, nospiediet kreisās pogas zonu vai labās pogas zonu, lai izpildītu dažādas komandas vai parādītu izvēlnes.

1. Kreisās pogas zona

2. Labās pogas zona

#### Noklikšķināšana

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu.

Vai arī vienreiz pieskarieties skārienpaliktnim.

#### Dubultklikšķa veikšana

Kad kursors atrodas uz vajadzīgā vienuma vai objekta, ātri divreiz nospiediet kreisās pogas zonu.

Var arī ātri divreiz pieskarties skārienpaliktnim.

#### Noklikšķināšana ar peles labo pogu

Kad kursors atrodas uz vajadzīgā vienuma vai objekta, vienreiz nospiediet labās pogas zonu.

Var arī pieskarties skārienpaliktnim ar diviem pirkstiem.

Atkarībā no kursora atrašanās vietas jūs varat atainot dažādas saīšņu izvēlnes.

#### Vilkšana

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu un, spiežot uz zonas, slidiniet pirkstu pa skārienpaliktni.

Var arī ātri divreiz pieskarties skārienpaliktnim un no otrā pieskāriena slidināt ar pirkstu.

#### Vilkšana un nomešana

Velciet ikonu, piemēram, failu, uz vajadzīgo vietu un atlaidiet pirkstu no kreisās pogas zonas.

Var arī ātri divreiz pieskarties ikonai un pēc otrā pieskāriena slidināt pirkstu līdz vajadzīgajai vietai, un pacelt to no skārienpaliktņa.

#### Ritināšana

Slidiniet divus pirkstus uz augšu un leju pa skārienpaliktni, lai ritinātu vertikāli pa ekrānu.

Slidiniet divus pirkstus no vienas puses uz otru pa skārienpaliktni, lai ritinātu horizontāli pa ekrānu.

#### Virzība atpakaļ vai uz priekšu, nekustinot kursoru

Kamēr skatāties vietnes, attēlus utt., uzlieciet trīs pirkstus uz skārienpaliktņa un slidiniet tos no vienas puses uz otru, lai veiktu tuvināšanu/tālināšanu, nepārvietojot kursoru.

#### Tuvināšana vai tālināšana

Kamēr skatāties vietnes, attēlus utt., savelciet divus pirkstus kopā, lai veiktu tālummaiņu. Attāliniet pirkstus, lai tuvinātu, vai savelciet pirkstus, lai tālinātu.

#### Lietojumprogrammas izvēlnes atvēršana

Uzlieciet pirkstu skārienpaliktņa augšējā malā un slidiniet pirkstu uz leju.

Lietojumprogrammas izvēlne netiek parādīta, ja lietojumprogramma to neatbalsta.

#### Viedpogu sadaļas atvēršana

Uzlieciet pirkstu skārienpaliktņa labajā malā un slidiniet pirkstu pa kreisi. Skatiet vairāk informācijas tēmā Viedpogu sadaļas atvēršana.

#### Pārslēgšanās starp lietojumprogrammām

Uzlieciet pirkstu uz skārienpaliktņa kreisās malas un virziet pirkstu pa labi, lai pārslēgtu skatu uz darbināmo lietojumprogrammu. Ja darbojas vairāk nekā viena lietojumprogramma, atkārtojiet šo darbību, lai pārslēgtos starp lietojumprogrammām krītošā secībā, sākot ar nesenāk izmantoto lietojumprogrammu.

#### Piezīme

- Žestu funkcija (ritināšana, virzība atpakaļ/uz priekšu, tuvināšana/tālināšana, lietojumprogrammu izvēlnes atvēršana, viedpogu atvēršana, lietojumprogrammu pārslēgšana), iespējams, nedarbosies atkarībā no VAIO datora darbības stāvokļa vai skārienpaliktņa iestatījumiem.

#### Padoms

- Skārienpaliktņa forma ir atkarīga no iegādātā modeļa.

- Lai skatītu detalizētu informāciju par skārienpaliktņa lietošanu, startējiet pakalpojumu VAIO Control Center, noklikšķiniet uz opcijas Mouse and Keyboard un izpildiet sniegtos video norādījumus. Lai startētu pakalpojumu VAIO Control Center, skatiet tēmu Vienumu Programmas (Apps), Iestatījumi (Settings) vai Faili (Files) meklēšana un startēšana.

Uz lapas sākumu

### Saistītās tēmas

- Skārienpaliktņa iespējošana un atspējošana
- Skārienpaliktņa pieskaršanās funkcijas atspējošana
- Žestu funkcijas iespējošana un atspējošana

Uz lapas sākumu