# Uporabniški priročnik

# Osebni računalnik VAIO Pro 11/13SVP1121/SVP1321

Natisni

## Kaj naj storim, če se računalnik VAIO ne vklopi (lučka vklopa ne zasveti zeleno)?

- Preverite, ali so vsi kabli trdno povezani v naprave, na primer med računalnikom VAIO in napajalnikom, med napajalnikom in napajalnim kablom ter med napajalnim kablom in električno vtičnico. Oglejte si Priklop v vir napajanja.

- Če napajalni kabel računalnika VAIO priklopite v razdelilnik s stikalom, preverite, ali je vklopljen in ali je napajalni kabel razdelilnika trdno priključen v električno vtičnico.

- Če računalnika VAIO ne izklopite po normalnem postopku, se lahko zaradi programske napake začasno prekine delovanje krmilnika napajanja.

  Odklopite vse kable in zunanje naprave, kot so napajalni kabel in naprave USB, nato pa s tankim in ravnim predmetom (npr. sponko za papir) pritisnite gumb za izklop akumulatorja in ga držite tri do pet sekund.

  Počakajte približno pet minut, nato pa ponovno priklopite vse kable in naprave ter vklopite računalnik.

- Pred prvo uporabo računalnika VAIO ga z napajalnikom priklopite v vir napajanja.

- Preverite, ali uporabljate priložen Sony napajalnik.

  Zaradi vaše lastne varnosti uporabljajte samo originalne napajalnike Sony, ki jih Sony prilaga računalnikom VAIO.

- Akumulator je morda prazen.

- Z gumb(Napajanje (Power)) preverite, ali je računalnik VAIO morda v načinu mirovanja.

  Če pritisnete gumb(Napajanje (Power)) in ga držite več kot štiri sekunde, se bo računalnik samodejno izklopil.

- Če računalnik VAIO prenesete iz hladnega v toplo okolje, ali če ga uporabljate v okolju z visoko vlažnostjo, se lahko v računalniku kondenzira vlaga.

  V takem primeru počakajte vsaj eno uro, preden vklopite računalnik.

  Računalnika ne uporabljajte v okolju z visoko vlažnostjo (relativna vlažnost več kot 80 %), saj lahko pride do okvare.

Na vrh strani