# Bruger-vejledning

# Personlig computer VAIO Pro 11/13SVP1121/SVP1321

Udskriv

## Om genoprettelse

Genoprettelse er den proces, hvor du gendanner den indbyggede lagerenheds oprindelige standardindstillinger. Optimer er processen, hvor operativsystemet geninstalleres, mens de vigtigste indstillinger og personlige oplysninger bevares.

Optimer først VAIO-computeren, hvis computeren bliver ustabil. Hvis problemet fortsætter, skal du genoprette VAIO-computeren.

Du kan genoprette computeren på to måder:

- Fra genoprettelsesmedier

- Fra genoprettelsesområdet

#### Bemærk!

- Modellerne med et SSD-drev på 64 GB eller 128 GB understøtter ikke optimeringsfunktionen. Tryk, hvis du vil tjekke SSD-drevets kapacitet, på ASSIST-knappen, mens VAIO-computeren er slukket, for at få vist VAIO Care (Rescue Mode)-skærmen og vælge Start BIOS setup.

### Hvornår skal jeg udføre en genoprettelse eller optimering?

- Hvis din VAIO-computer er blevet ustabil

- Hvis din VAIO-computer er blevet inficeret med en computervirus

- Hvis der opstår problemer med VAIO-computeren, som ikke kan løses ved hjælp af fejlfinding

- Hvis du ved en fejltagelse har formateret C- drevet

### Hvilke apps skal jeg bruge til at genoprette eller optimere min VAIO-computer eller oprette genoprettelsesmedier?

Brug følgende apps.

#### VAIO Care

- Oprettelse af genoprettelsesmedier

- Kontrol af computerens hardware

#### VAIO Care (Rescue Mode): VAIO recovery solutions

- Genoprettelse af din VAIO-computer

- Redning (sikkerhedskopiering) af dine data

- Sletning af alle data på den indbyggede lagerenhed

#### Windows Genoprettelsesmiljø (Windows RE) (Windows Recovery Environment (Windows RE))

- Optimering

#### Tip!

- Du kan finde flere oplysninger i Hjælp-filen til VAIO Care og VAIO Care (Rescue Mode): VAIO recovery solutions.

- Du kan også genoprette din VAIO-computer fra Windows Genoprettelsesmiljø (Windows RE) (Windows Recovery Environment (Windows RE)).

### Hvad er et genoprettelsesområde?

Genoprettelsesområdet på den indbyggede lagerenhed indeholder data, der bruges til system- og programgenoprettelse. Almindeligvis kan du ikke ændre eller slette data i dette område. Der kan dog købes apps, som er designet til dette formål.

### Hvorfor skal jeg oprette genoprettelsesmedier?

genoprettelsesmedie bruges til at gendanne VAIO-computerens oprindelige standardindstillinger. Hvis Windows ikke kan startes, og du har slettet genoprettelsesområdet, skal du bruge genoprettelsesmedierne til at udføre genoprettelsen.

Opret genoprettelsesmedier, så snart computeren er klar til brug.

Gå til toppen af siden

### Relateret emne

- Oprettelse af genoprettelsesmedier
- Optimering af din VAIO-computer
- Genoprettelse fra genoprettelsesområdet
- Genoprettelse fra genoprettelsesmedier
- Bemærkninger om genoprettelse

Gå til toppen af siden