# Korisnički priručnik

# Osobno računalo VAIO Pro 11/13SVP1121/SVP1321

Ispis

## O oporavku

Oporavak je postupak vraćanja ugrađenog uređaja za pohranu u njegovo početno tvorničko stanje. Osvježavanje je postupak ponovne instalacije operacijskog sustava s zadržanim glavnim postavkama i osobnim podacima.

Osvježite VAIO računalo ako postane nestabilno. Ako i dalje dolazi do problema, obnovite računalo.

Dva su načina za oporavak računala:

- pomoću medija za oporavak

- iz područja za oporavak

#### Napomena

- Modeli sa 64 GB ili 128 GB SSD-om ne podržavaju funkciju osvježavanja. Ako želite provjeriti kapacitet SSD diska, pritisnite gumb ASSIST dok je VAIO računalo isključeno kako bi se prikazao zaslon VAIO Care (Rescue Mode), a zatim odaberite Start BIOS setup.

### Kada treba izvršiti oporavak ili osvježavanje?

- Ako je VAIO računalo nestabilno

- Ako je VAIO računalo zaraženo računalnim virusima

- Ako se u radu s VAIO računalom javljaju problemi koji se ne mogu riješiti postupkom rješavanja problema

- Ako ste greškom formatirali disk C:

### Kojim aplikacijama mogu oporaviti ili osvježiti VAIO računalo ili izraditi medije za oporavak?

Upotrebljavajte sljedeće aplikacije.

#### VAIO Care

- Izrada medija za oporavak

- Provjera hardvera računala

#### VAIO Care (Rescue Mode): VAIO recovery solutions

- Oporavite VAIO računalo

- Vraćanje (izrada sigurnosne kopije) podataka

- Brisanje svih podataka na ugrađenom uređaju za pohranu

#### Okruženje za oporavak u sustavu Windows (Windows RE) (Windows Recovery Environment (Windows RE))

- Osvježavanje

#### Savjet

- Više informacija potražite u datoteci pomoći isporučenoj uz VAIO Care i VAIO Care (Rescue Mode): VAIO recovery solutions.

- VAIO računalo možete oporaviti pomoću značajke Okruženje za oporavak u sustavu Windows (Windows RE) (Windows Recovery Environment (Windows RE)).

### Što je područje za oporavak?

Područje za oporavak na ugrađenom uređaju za pohranu sadrži podatke za oporavak sustava i aplikacija. Podatke u tom području ne možete mijenjati ni brisati, međutim postoje komercijalne aplikacije koje to mogu.

### Zašto treba izraditi medije za oporavak?

Mediji za oporavak koriste se za vraćanje VAIO računala u početno tvorničko stanje. Ako se sustav Windows ne pokreće, a vi ste izbrisali područje za oporavak, za postupak oporavka trebat ćete medije za oporavak.

Izradite medije za oporavak čim računalo bude spremno za upotrebu.

Idi na vrh stranice

### Povezana tema

- Izrada medija za oporavak
- Osvježavanje VAIO računala
- Oporavak iz područja za oporavak
- Oporavak pomoću medija za oporavak
- Napomene o oporavku

Idi na vrh stranice