# Ръководство за потребителя

# Компютър VAIO Pro 11/13SVP1121/SVP1321

Отпечатване

## Забележки относно LCD екрана

Прочетете предпазните мерки по-долу за правилна употреба на LCD екрана.

- LCD екранът е произведен по технология с висока прецизност. Все пак е възможно да видите черни и/или светли точки (червени, сини или зелени), които се появяват непрекъснато на LCD екрана. Това е нормален резултат от производствения процес и не представлява неизправност.

- Не драскайте повърхността на LCD екрана и не упражнявайте натиск върху него. Това може да причини повреда.

- Не упражнявайте натиск върху затворения капак на LCD екрана, тъй като това може да надраска или зацапа LCD екрана.

- По време на работа LCD екранът може да се загрее. Това е нормално и не представлява неизправност.

- Поради механичния дизайн на LCD екрана/сензорния екран на компютъра VAIO, повърхността на екрана може да се загрее, когато използвате компютъра за продължителен период от време. Това е нормално и не представлява неизправност. (За модели, оборудвани със сензорен екран)

- LCD екранът/сензорният екран е изработен от закалено стъкло, за да му се осигури висока издръжливост, но въпреки това работете с екрана внимателно, все едно не е 100% нечуплив. В случай че екранът се счупи на малки парченца, внимавайте да не се срежете на парченцата счупено стъкло. (За модели, оборудвани със сензорен екран)

- Не оставяйте LCD екрана изложен на слънчева светлина. Това може да го повреди. Блокирайте директната слънчева светлина, когато използвате компютъра VAIO в близост до прозорец.

- Не упражнявайте натиск върху LCD екрана или краищата му, когато отваряте капака на LCD екрана или повдигате компютъра VAIO. LCD екранът може да е чувствителен към натиск или тежест, поради което упражняването на натиск може да го повреди или да причини неизправност. Когато отваряте компютъра, задръжте основата му с едната ръка и внимателно повдигнете капака на LCD екрана с другата ръка. Когато пренасяте компютъра с отворен капак, задължително го дръжте с две ръце.

- Използването на компютъра VAIO при ниска температура може да доведе до появата на остатъчно изображение на LCD екрана. Това не представлява неизправност. Когато температурата се нормализира, нормалното състояние на екрана ще се възстанови.

- Върху LCD екрана може да се появи остатъчно изображение, ако за продължителен период от време се показва едно и също изображение. Остатъчното изображение ще изчезне след известно време. За да избегнете остатъчни изображения, може да използвате скрийнсейвър.

Обратно в началото на страницата